قورتاران دئییلدی
گونلرین بیریسینده مولّا حاماما گئدیر. کئیفی کؤک، حامام ایستی،
خزنهنین ایچینده یاواش-یاواش زومزومه ائلهمهیه باشلاییر. اوخودوقجا
سس دوشور خزنهیه، مولّانین اؤزونه ده لذّت وئریر. آخیردا مولّا اؤزؤزونه
دئییر:
- بالام، منیم ائله عاغیللی-باشلی سسیم وار ایمیش کی...
حامامدان چیخیب بیرباش گئدیر شهر حاکمینین یانینا کی:
- گلمیشم کی، سنین اوچون اوخویام.
حاکم دئییر:
- بویور اوخو، گؤرک نئجه اوخویورسان...
مولّا دئییر:
- آنجاق من ائله-بئله اوخویا بیلمهرم. منیم اوخوماغیم اوچون
گرک بورادا یارییا قدر ایچی سو ایله دولو بیر حامام خزنهسی اولا.
حاکم دئییر:
- بالام، بیز حامام خزنهسینی نئجه گتیرک بورا؟..
چوخ گؤتور-قویدان سونرا آخیردا یارییا قدر سو ایله دولو بیر کوپ
گتیریرلر. مولّا باشینی کوپون ایچینه سالیب باشلاییر اوخوماغا. حاکم
مولّانین سسینی ائشیتجک قولاقلارینی توتوب نؤکرلره امر ائدیر کی:
- کوپون سویو قورتارانا قدر الینیزی ایسلادیب مولّانی وورون!
نؤکرلر باشلاییرلار مولّانی دؤیمهیه. هر شیللهدن سونرا مولّا
اللرینی گؤیه قالدیریب اللها شوکور ائلهییر. آخیردا حاکم سوروشور:
- مولّا، بو نه شوکوردور ائلهییرسن؟
مولّا دئییر:
- شوکور ائلهییرم کی، نه یاخشی خزنهنی بورایا گتیرمک مومکون
اولمادی، یوخسا اونون سویو هئچ قورتاران دئییلدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab